Основана је под именом Финска радничка партија 1899, а данашње име носи од 1903. године. Чланови партије су под утицајем Октобарске револуције 1918. покренули побуну с циљем преузимања власти, која је прерасла у грађански рат. Црвени су прогласили совјетску републику, али су поражени након неколико месеци ратовања против Беле гарде. Бели су већину главних вођа партије убили или затворили, а део њих успео је да се склони у совјетску Русију. Добар део њих је тамо основао Комунистичку партију Финске. Упркос овој епизоди, партија је остала јака, те је на изборима 1919. освојила чак 80 од 200 заступничких места.